Մարմարիս

Մարմարիս (), քաղաք և հանգստավայր Թուրքիայի հարավարևմտյան մասում` Մուղլայի մարզում։ Այն համանուն շրջանի շրջկենտրոնն է։ Գտնվում է Միջերկրական ծովի ափին` Թուրքիայի հարավ-արևմուտքում։ Միջերկրական ծովի և Էգեյան ծովի սահմանաբաժանը գտնվում է Դալամանի և Մարմարիսի միջև։ 2014 թվականի տվյալներով քաղաքը ընդունել է շուրջ երկու միլիոն զբոսաշրջիկ ամբողջ աշխարհից։

Աշխարհագրություն 
Մարմարիսը երեք կողմերից շրջափակված է լեռներով։ Չորրորդ կողմից այն եզրափակվում է ծովախորշով։ Ծովախորշի մուտքը պաշտպանում է կղզին, այդ իսկ պատճառով փոթորիկները և ուժեղ քամիները չեն հասնում Մարմարիսի ափերին։ 
Կա շուրջօրյա ծովային կապ հունական Հռոդոս կղզու հետ։ Քաղաքը ունի մի քանի համայնքներ` Սիթելեր, Արմութալան, Մերկեզ։ Մերկեզը գտնվում է քաղաքի կենտրոնում, Արմութալանը (- տանձ) գտնվում է քաղաքի ծայրամասում։

Տեսարժան վայրեր 

 Մարմարիսի ամրոց` հին ամրոց, որը գտնվում է քաղաքի հին մասում, որը հիմա ունի թանգարանի կարգավիճակ
 Բարերի փողոց (Bar street)` գտնվում է քաղաքի արևելյան մասում և հայտնի զբոսավայր է, որտեղ տեղակայված են մեծ քանակությամբ սրճարաններ և ռեստորաններ
 Aqua Dream ակվապարկ` Մարմարիսի գլխավոր ակվապարկը։ Գտնվում է քաղաքի արևելյան մասում։

Տրանսպորտ 
Քաղաքը գտնվում է Դալամանի օդանավակայանից 95 կիլոմետր հեռավորության վրա։

Քաղաքի հյուսիս- արևելքում է գտնվում Մարմարիսի ավտոկայարանը (Otogar), որից կարելի է մեկնել Թուրքիայի այլ քաղաքներ` Դատչա (Datcha), Մուղլա (Mugla), Կուշադասը (Kusadasi), Այդին (Aydin), Ակյակա (Akyaka), Դալաման (Dalaman), Դալյան (Dalyan), Անթալիա, Անկարա, Ստամբուլ, Իզմիր, Մերսին և այլն։

Ծանոթագրություններ

Արտաքին հղումներ 
 Քաղաքի պաշտոնական կայք էջը 

Թուրքիայի քաղաքներ
Թուրքիայի առափնյա բնակավայրեր
Թուրքական ռիվիերա
Թուրքիայի ազգային այգիներ
Մուղլայի մարզի շրջաններ
Թուրքիայի Միջերկրական ծովի նավահանգստային քաղաքներ